《寓兴国之十咏亭呈诸友》
宋代·毛珝

断垣荒棘疑无路，忽有幽亭一亩馀。不称郡侯来把酒，偏宜野客借观书。

临阶汲水防苔滑，隔岸看山爱柳疏。非有旧交时下顾，十分风味落樵渔。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。